गिद्धौर प्रखंड के मौरा पंचायत स्थित आंगनवाड़ी केन्द्र संख्या 68 में सोमवार को पोषण स्वास्थ्य दिवस मनाया गया। केन्द्र की सेविका प्रतिमा कुमारी ने बताया कि इस कार्यक्रम का मुख्य उद्देश्य गर्भवती महिलाओं के लिए उपयुक्त पोषण आवश्यक आराम, नियमित प्रसव पूर्व जांच, संस्थागत प्रसव, नवजात टीकाकरण उपलब्ध कराने के लिए बैठक के माध्यम से जानकारी देना तथा प्रभातफेरी के माध्यम से लोगों को जागरूक करना है। लोगों को हर घर पोषण त्योहार, राष्ट्रीय टीकाकरण साफ सफाई, एवं परिवार नियोजन के संदर्भ में जानकारी देते हुए उन्होंने कहा कि बच्चों में 3 वर्ष का अंतर होना चाहिए। दौरान गर्भवती माताओं को गर्भावस्था में देखभाल एवं तीन बार स्वास्थ्य जांच की भी जानकारी दी गई। इन्हें टेटनस के दो टीके और तीन महीनों बाद आयरन की प्रतिदिन एक गोली खाने के लिए भी बतलाया गया। एक सप्ताह में कम से कम 3 बार हरी पत्तेदार सब्जियों का सेवन के बारे में भी जानकारी देकर जागरूक किया। बताया कि, गर्भ रहने के बाद भूखे पेट नहीं रहना चाहिए, टाइम पर खाना खाना चाहिए, दिन में चार बार भोजन करने के साथ साथ दिन में 2 घंटा आराम करना चाहिए।